Dedennus e gaven ^^ Ur mareig zo n'on ket deuet da skrivañ amañ, ha ma digarezit evit se, me ho ped. Ur bern traoù am eus bet da ober! Ar sizhunvezh ziwezañ a-raok ar vakañsoù a zo bet eus al leunañ, gant ar garg a oa bet roet da Gejadenn e aozadur un Dazibao 'sevenadur breizhat'  e Roazhon. Evit ar re na vefent ket roazhoniz, pe n'oufent ket petra eo Dazibao (war bouez e Sina ^^) ez eus anezho nozvezhioù hep alkol aozet da yaou da noz gant an ti-kêr/ar c'hrij evit ma yafe ar re yaouank d'ober un dra all kentoc'h eget evañ ^^ Boñ, ral a wech em eus gwelet kement a dud vev pe stone en ul lec'h, met ne vo lavaret netra   Goulennet e oa bet diganeomp ober war dro ar  sonerezh hag all, ar pezh hon eus graet, ha d'am soñj ez eus bet plijadur e-leiz. Ouzhpenn-se e talc'hemp ur stand evit Kejadenn, an Ofis, Skol an Emsav ha Gwagenn TV! Graet am boa war-dro sevel paperennoù kinnig evit kejadenn, ar stal kan ha diskan a reomp hag ur 'geriaoueg ar festoù noz' (ma, geriaoueg ar pakañ er festoù-noz, kentoc'h xD). Ma, ar pajennaouiñ 'm eus graet, pe'a, ket skrivañ an traoù, ar pezh en eus lonket kalzig eus ma amzer memestra.